internet vaartha 112 Views
హైదరాబాద్‌ : ఫిక్కీ ఆంధ్రప్రదేశ్‌ తెలంగాణ మండలి కొత్త కార్యవర్గం బాధ్యతలు స్వీకరించింది. ప్రస్తుత ఛైర్మన్‌ఫిక్కీ అధ్యక్షురాలు అపోలో జాయిం ట్‌ ఎండి సంగీతారెడ్డి కొత్త కార్యవర్గానికి బాధ్య తలు అప్పగించారు. ఫిక్కీ తెలంగాణ అధ్యక్షులుగా దేవేంద్రసురానా, ఎపి అధ్యక్షునిగా ఎం ప్రభాకరరావులు బాధ్యతలు స్వీకరించారు. ఎన్‌ఎస్‌ఎల్‌గ్రూప్‌ ఛైర్మన్‌గా ఉన్న ప్రభాకరరావు ఆరువేల కోట్ల టర్నోవర్‌ గ్రూప్‌కు అధ్యక్షత వహిస్తున్నారు. ఈ గ్రూప్‌ త్వరలోనే ఐదుమిలియన్‌ చదరపు అడుగుల ఐటిపార్కులు, సెజ్‌ లను బెంగళూరు, హైదరాబాద్‌లలో అభివృద్ధిచేయడం జరిగిందన్నారు. ఆయన జాతీయ విత్తన సంఘం అధ్యక్షుడు, ఫిక్కీవ్యవసాయ కమిటీకి కూడా అధ్యక్షునిగా పనిచేస్తున్నారు. ఎంపికి ఫిక్కీ బాధ్యతలు చేపట్టడం ఎంతో గౌరవంగా భావిస్తున్నట్లు పేర్కొన్నారు. ఎపిలో వివిధ రంగాల అభివృద్ధికి తనవంతు కృషి చేస్తానని వెల్లడించారు. ఇక తెలంగాణ ఫిక్కీ అధ్యక్షునిగా వచ్చిన దేవేంద్రసురానా భాగ్యనగర్‌ ఇండియా లిమిటెడ్‌కు ఎండి, సురానావెంచర్స్‌కు డైరెక్టర్‌గా ఉన్నారు. ఫిక్కీ తెలంగాణ, ఎపి స్టేట్‌కౌన్సిల్‌కు కోచైర్‌గా ఉన్నారు. పారిశ్రామిక కుటుంబంనుంచే వచ్చిన సురానా గతంలో ఫ్యాప్సీ అధ్యక్షునిగా కూడా పని చేశారు. విధాన మార్పుకోసం పారిశ్రామిక గళం అన్న దృష్టికోణాన్ని సాధించడంలో ప్రభుత్వం, పరిశ్రమ, మీడియా పూర్తి సహాయ సహకారాలుంటాయని ఆశిస్తున్నట్లు తెలిపారు. తెలంగాణలో ఐటి, ఉత్పత్తిరంగం, ఇంజినీరింగ్‌, పునరుత్పత్తి విద్యుత్‌, వ్యవసాయ ఆహారశుద్ధి, ఎంఎస్‌ఎంఇ, ఇన్‌ఫ్రా, ఫార్మా, పర్యాటకరంగాల్లో అభివృద్ధిచేయాలని ఫిక్కీ నిర్ణయించింది. ఆంధ్రప్రదేశ్‌ పరంగా వ్యవసాయ రంగం, ఆహార శుద్ధిరంగం, ఫార్మా, కెమికల్స్‌, రక్షణరంగం, రవాణా, గోదాముల వ్యవస్థను సిద్ధంచేయాలని చూస్తోంది. రెండు కొత్త రాష్ట్రాల్లో అభివృద్ధికి అపార అవకాశాలు ఉన్నాయని ఆయా రంగాలకు పెట్టబడులను విస్తారంగా రప్పించేందుకు కృషిచేయాల్సిన బాధ్యత ఫిక్కీ వంటి పారిశ్రామిక మండళ్లపైనే ఉందని కొత్త కార్యవర్గం అభిప్రాయపడింది. ఫిక్కీ ఛైర్మన్‌గా సంగీతారెడ్డి చేసిన సేవలను కొత్త కార్యవర్గం అభినందించింది. రెండు రాష్ట్రాల్లో పారిశ్రామి కాభివృద్ధి దిశగా ఫిక్కీ కృషిచేస్తుందని వెల్లడించారు.